section_heading: Povijest
paragraph_text: Giht je poznat još od antičkih vremena. U povijesti je bio poznat pod imenom "kralj bolesti i bolest kraljeva" Prva dokumentacija ove bolesti dolazi iz starog Egipta, 2600. godine pr. Kr. u opisu artritisa nožnog palca. Starogrčki liječnik Hipokrat oko 400. godine pr.Kr. opisao je giht u svojim Aforizmima, primjećujući da se ne javlja u eunuha i premenopauzalnih žena. Aulus Kornelius Celsus (30. godina) opisao je povezanost gihta s alkoholom, kasniji početak bolesti u žena, te povezanost s bubrežnim bolestima: